Diari Oficial de la Generalitat Valenciana


Sumari del DOGV 9287, del 28-02-2022 (2022/1612)

RESOLUCIÓ de 24 febrer de 2022, de modificació parcial de la Resolució de 14 de desembre de 2021, de la Direcció General d'Agricultura Ramaderia i Pesca, per la qual s'adopten mesures de protecció en relació amb la grip aviària.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9287

Data del DOGV
:   28-02-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/1612


Data del document
:   24-02-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * protecció de la fauna

RESOLUCIÓ de 24 febrer de 2022, de modificació parcial de la Resolució de 14 de desembre de 2021, de la Direcció General d'Agricultura Ramaderia i Pesca, per la qual s'adopten mesures de protecció en relació amb la grip aviària. [2022/1612]  
La influença aviària o grip aviària és una malaltia viral altament contagiosa causada pel virus de la família Orthomyxoviridae, del gènere Influenzavirus A i B, que requereixen diferents tipus de mesures de prevenció i control per part de les autoritats competents.  
Segons l'informe de 26 de novembre de 2021, del Ministeri d'Agricultura, Pesca i Alimentació, es recorda la necessitat de reforçar les mesures de bioseguretat en les explotacions avícoles, especialment les destinades a evitar el contacte directe i indirecte amb aus silvestres, així com reforçar la vigilància passiva en les explotacions, no sols en els municipis de l'annex II de l'Ordre 2442/2006, sinó també a fi de permetre reforçar les mesures de bioseguretat en els municipis llistats en l'annex III.  
Sobre la base d'aquest informe es va publicar el passat la resolució de 14 de desembre de 2021, de la Direcció General d'Agricultura, Ramaderia i Pesca, per la qual s'adopten mesures de protecció en relació amb la influença aviària (DOGV 9244/28.12.2021).  
Vist l'últim informe d'actualització de la situació epidemiològica de 21 de febrer de 2022, del Ministeri d'Agricultura, Pesca i Alimentació, per la qual es detallen els 22 focus detectats en diferents punts de la península des de l'1 de gener de 2022 (Girona, Lleida, Àvila, Palència, Segòvia, Valladolid, Huelva, Sevilla, Cadis i Madrid); així mateix es recorda la necessitat de reforçar les mesures de bioseguretat en les explotacions avícoles, intentant evitar el contacte amb aus silvestres.  
Per tot això, pertoca ampliar el termini d'aplicació de mesures específiques de protecció establides a la Comunitat Valenciana en la Resolució de 14 de desembre de 2021, de la Direcció General d'Agricultura Ramaderia i Pesca, per la qual s'adopten mesures de protecció en relació amb la grip aviària.  
La Direcció General d'Agricultura, Ramaderia i Pesca, d'acord amb el que s'estableix en el Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat i el Decret 176/2020, de 30 d'octubre, del Consell d'aprovació del Reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica, és autoritat competent en matèria de Sanitat Animal, que desenvolupa a través de la Subdirecció General d'Agricultura i Ramaderia i el Servei de Producció i Sanitat Animal els programes de vigilància i lluita contra la influença aviària que corresponen a la Conselleria d'Agricultura, Desenvolupament Rural, Emergència Climàtica i Transició Ecològica.  
Per tot això, aquesta direcció general resol:  
  
Primer  
Modificació de l'apartat tercer de la Resolució de 14 de desembre de 2021, de la Direcció General d'Agricultura Ramaderia i Pesca, per la qual s'adopten mesures de protecció en relació amb la influença aviària, que queda redactat de la manera següent:  
«Aquestes mesures són aplicable des de l'endemà de la publicació d'aquesta resolució i fins al 21 de març de 2022.»  
La present resolució no posa fi a la via administrativa i contra aquesta es pot interposar, en el termini d'un mes a comptar des de l'endemà de la notificació o publicació, un recurs d'alçada davant el secretari autonòmic d'Agricultura i Desenvolupament Rural, de conformitat amb el que es disposa en els articles 121 i 122 de la Llei 39/2015, de 10 d'octubre, del procediment administratiu comú de les administracions públiques.  
  
València, 24 de febrer de 2022.- El director general d'Agricultura, Ramaderia i Pesca: Antonio Quintana Martínez.